Jarabá skala (vrch v Bukovských vrchoch)

**Jarabá skala** (; ) je tretí najvyšší vrch v Bukovských vrchoch, krajinnom celku Polonín. Leží na slovensko-poľskej hranici nad obcou Runina, približne  severovýchodne od Sniny.

## Poloha
Nachádza sa v severnej časti Bukovských vrchov, v geomorfologickom podcelku Bukovce. Južná časť hrebeňa leží v Prešovskom kraji, okrese Snina a na katastrálnom území obce Zboj, severná patrí poľskému Podkarpatskému vojvodstvu, powiatu Lesko a gmine Cisna. Najbližším sídlom je juhozápadne situovaná Runina, južne sa nachádza Ruský Potok a Zboj, juhovýchodne Nová Sedlica a západne dnes zaniknutá obec Ruské, severným smerom leží Wetlina, Stare Siolo a Strzebowiska, patriace do gminy Cisna. Masív patrí v slovenskej časti do Národného parku Poloniny a národnej prírodnej rezervácie Jarabá skala s najvyšším 5. stupňom ochrany. Severne vybiehajúcim hrebeňom vedie na poľskom území hranica, oddeľujúca Ciśniańsko-Wetliński Park Krajobrazowy na západe a Bieszczadzki Park Narodowy na východe.

náhľad|Jarabá skala vyhliadka na skalnom brale
## Opis
Jarabá skala leží v hraničnom hrebeni na severnom okraji Bukovských vrchov, medzi vrchmi Ďurkovec () na západe a Čelo () na východe. Severným smerom z neho vybieha rázsocha Paportny () a necelý kilometer východne od hlavného vrcholu leží východný, na mapách rovnako značený, no nižší () vrchol. Západným smerom sa nachádza Pľaša (), Kurníkov Beskyd (), Kruhliak (), Ďurkovec (), Hajdošík () a Kučalata (), južným Bukovec (), Stolová (), Veľký Bukovec (), Kýčera (), Minčol () a Stinská (), východne Príkry (), Borsukov vrch (), Čelo (), Hrúbky (), Mala Rawka () a Dil Szelesisty () a severným Hnatowe Berdo (), Smerek (), Jawornik (), sedlom oddelená Paportna () a Fereczata (). Južné svahy odvodňuje Zbojský potok do Uličky v povodí Uhu, severozápadné potok Chomów a severovýchodné Wielki Lutowy do Wetliny v povodí Visly. Vrcholom vedie značená Východokarpatská magistrála. 

Na slovenskej strane sa nachádza skalné more, dlhé niekoľko desiatok metrov. Vzniknuté skalné bralo () je vyhliadkovým miestom s osadenou drevenou plošinou. Spolu s Ďurkovcom spadá do národnej prírodnej rezervácie Jarabá skala, vyhlásenej v roku 1964 na výmere  s najvyšším 5. stupňom ochrany. Vrcholové časti zaberá územie Stužica – Bukovské vrchy, ktoré bolo v roku 2007 zapísané do zoznamu Svetového prírodného dedičstva UNESCO v kategórii Karpatské bukové pralesy a staré bukové lesy Nemecka (). Dôvodom boli zachovalé pralesy s vyše 200 ročnými bukmi (Fagus sylvatica) vysokými takmer 40 metrov a vyše 300 ročnými mimoriadne mohutnými jedincami a skupinami jedle bielej (Abies alba) mimoriadnej hodnoty, dosahujúcimi výšku až 50 metrov, ako aj rovnako mohutnými jedincami javora horského (Acer pseudoplatanus) a bresta horského (Ulmus glabra). Zároveň patrí do lokality Bukovské vrchy (SKUEV0229), ktorá je územím európskeho významu sústavy Natura 2000.

Vrch je v oblasti, ktorá je z pohľadu svetelného znečistenia najtmavšou oblasťou na Slovensku. Vznikol tu prvý park tmavej oblohy na Slovensku pod názvom Park tmavej oblohy Poloniny. Vrcholové časti sa nachádzajú v pásme horských lúk – polonín a poskytujú nádherné panoramatické výhľady.

### Výhľady
Vrcholovú časť a okolitý hrebeň pokrýva nesúvislý lesný porast s vrcholovými holinami tzv. poloninami, ktoré poskytujú panoramatické výhľady. Pri vhodných podmienkach je vidieť okolité vrcholy Bukovských vrchov, Slanské a Vihorlatské vrchy, Bieszczady v Poľsku a ukrajinské Karpaty.

## Turizmus
Jarabá skala je turisticky atraktívny vrch, ktorým vedie  červeno značená Východokarpatská magistrála, ktorá kopíruje hlavný karpatský hrebeň. Tá vedie od Duklianskeho priesmyku () v Laboreckej vrchovine cez Vysoký grúň (), Strop (), Ruské sedlo (), Pľašu (), Ďurkovec () a Kamennú lúku () na trojmedzie () na vrchu Kremenec ().

Zo slovenskej strany je možný výstup z najvyššie položenej obce v Sninskom okrese ako aj v celom Zemplíne Runiny a z najvýchodnejšej obce na území Slovenska Novej Sedlice.

Obec Runina je východiskovým bodom do Národného parku Poloniny – na hlavný karpatský hrebeň s vrcholmi Pľaše, Ďurkovca a Jarabej skaly a do oblasti nad vodárenskou nádržou Starina.

Obec Nová Sedlica predstavuje východiskový bod do Národného parku Poloniny – na hlavný karpatský hrebeň – na trojhraničný vrch Kremenec, do oblasti Stužice a Jarabej skaly. Je tu možnosť ubytovania a stravovania v zariadeniach Penzión Kremenec  a Hostinec Beskyd.

## Prístup
### Značkované trasy
#### Zo Slovenska
* po  značke z obce Runina cez Sedlo pod Ďurkovcom (), odtiaľ po  značke cez vrch Ďurkovec (), trvanie: ↑ 3:05 h, ↓ 2:45 h, prevýšenie: 
* po  značke z obce Nová Sedlica cez *Poľanu* a *Medovú babu*, trvanie: ↑ 3:20 h, ↓ 2:40 h, prevýšenie: 
* po  značke hrebeňom smerom od vrchu Čierťaž ()
* po  značke hrebeňom smerom od vrchu Kruhliak ()

#### Z Poľska
* po  značke z obce Wetlina (Stare Sioło) cez vrchy Jawornik () a Paportna (), trvanie: ↑ 3:45 h, ↓ 2:25 h, prevýšenie: 
* po  značke z obce Wetlina (Kościół) cez vrch Jawornik (), odtiaľ po  značke cez vrch Paportna (), trvanie: ↑ 3:15 h, ↓ 2:10 h, prevýšenie: 
* po  značke hrebeňom smerom od vrchu Krzemieniec ()
* po  značke hrebeňom smerom od vrchu Okrąglik ()

### Možnosti dopravy do turistických východísk
Do obcí Runina a Nová Sedlica je možné dopraviť sa prímestskou dopravou autobusovými linkami SAD Humenné. Vzdialenosť: Humenné-Runina , Snina-Runina , Humenné-Nová Sedlica , Snina-Nová Sedlica . Pre vyhľadanie spojenia možno použiť internetový cestovný poriadok .

## Galéria
*Kliknite na obrázok pre jeho zväčšenie.*


Jarabá skala 003.JPG|Pásmo horských lúk – polonín na Jarabej skale v lete
Jarabá skala 005.jpg|Kovová plošina osadená v roku 2016 na vyhliadkovom mieste na skalnom brale Jarabej skaly
Jarabá skala 002.JPG|Pohľad z vyhliadky Jarabá skala do doliny Zbojského potoka s obcami Nová Sedlica a Zboj
Jarabá skala 004.JPG|Pohľad na poľský vrch Smerek () a pohorie Połonina Wetlińska z Jarabej skaly
Riaba skala 04.JPG|Vrchol Jarabej skaly ()
Riaba skala 05.jpg|Poľský turistický smerovník na vrchole Jarabej skaly ()
Riaba skala 06.jpg|Slovenský turistický smerovník pri vyhliadke Jarabej skaly ()



## Referencie

## Pozri aj
* Jarabá skala (národná prírodná rezervácia)
* Stužica – Bukovské vrchy
* Bukovské vrchy
* Poloniny
* Národný park Poloniny
* Park tmavej oblohy Poloniny
* Zoznam vrcholov v Bukovských vrchoch

## Iné projekty

## Externé odkazy
* Poloha na turistickej mape
* Poloha na turistickej / cykloturistickej mape
* Národný park Poloniny na Štátna ochrana prírody Slovenskej Republiky
* Poloniny na Poloniny.fussion.info

Kategória:Vrchy v Poľsku
Kategória:Vrchy v Bukovských vrchoch
Kategória:Tisícovky na Slovensku
Kategória:Tisícovky v Poľsku
Kategória:Vrchy v okrese Snina
Kategória:Vrchy v Podkarpatskom vojvodstve